CELEX: 32004R0415
Language: bg
Date: 2004-03-05 00:00:00
Title: Регламент (ЕО) № 415/2004 на Комисията от 5 март 2004 година за изменение на Регламент (ЕО) № 2099/2002 на Европейския парламент и на Съвета относно създаване на Комитет по морска безопасност и предотвратяване на замърсяването от кораби (КМБПЗК) и за изменение на Регламенти за морска безопасност и предотвратяване на замърсяването от кораби (текст от значение за ЕИП)

Важна правна забележка

|

32004R0415

Официален вестник n° L 068 , 06/03/2004 стр. 0010 - 0011 специално чешко издание глава 07 том 08 стр. 19  - 20 специално испанско издание глава 07 том 08 стр. 19  - 20 специално унгарско издание глава 07 том 08 стр. 19  - 20 специално литвийско издание глава 07 том 08 стр. 19  - 20 LV.ES глава 07 том 08 стр. 19  - 20 MT.ES глава 07 том 08 стр. 19  - 20 PL.ES глава 07 том 08 стр. 19  - 20 SK.ES глава 07 том 08 стр. 19  - 20 специално словенско издание глава 07 том 08 стр. 19  - 20

		20040305Регламент (ЕО) № 415/2004 на Комисиятаот 5 март 2004 годиназа изменение на Регламент (ЕО) № 2099/2002 на Европейския парламент и на Съвета относно създаване на Комитет по морска безопасност и предотвратяване на замърсяването от кораби (КМБПЗК) и за изменение на Регламенти за морска безопасност и предотвратяване на замърсяването от кораби(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейскaтa общност,като взе предвид Регламент (ЕО) № 2099/2002 на Европейския парламент и на Съвета от 5 ноември 2002 г. за създаване на Комитет за морска безопасност и предотвратяване на замърсяването от кораби (КМБПЗК) и за изменение на Регламентите за морска безопасност и предотвратяване замърсяването от кораби [1] и по-специално член 7 от него,като има предвид, че:(1) Регламент (ЕО) № 2099/2002 създаде КМБПЗК.(2) Ролята на КМБПЗК е да съсредоточи задачите на комитетите, създадени съгласно законодателството на Общността в областта на морската безопасност, предотвратяване на замърсяването от кораби и защита на условията на живот и работа на борда на корабите.(3) Цялото ново законодателство на Общността, прието в областта на морската безопасност, следва да предвижда използването на помощта на КМБПЗК.(4) Член 6 от Директива 2002/6/ЕО на Европейския парламент и на Съвета от 18 февруари 2002 г. относно формалностите за подаване на заявления за кораби пристигащи и/или заминаващи в/от пристанища на държавите-членки на Общността [2] предвижда, че Комисията ще бъде подпомагана от Комитета създаден съгласно член 12, параграф 1 от Директива 93/75/ЕИО на Съвета [3]. Този Комитет беше заменен от КМБПЗК съгласно Регламент (ЕО) № 2099/2002.(5) Член 28 от Директива 2002/59/ЕО на Европейския парламент и на Съвета от 27 юни 2002 г., относно създаване в рамките на Общността на информационна система за мониторинг на корабния трафик и за отмяна на Директива 93/75/ЕИО на Съвета [4] предвижда, че Комисията ще бъде подпомагана от Комитет.(6) Член 9 от Регламент (ЕО) № 782/2003 на Европейския парламент и на Съвета от 14 април 2003 г. относно забраната на органотични съединения на кораби предвижда, че Комисията се подпомага от КМБПЗК [5].(7) Член 11 от Директива 2003/25/ЕО на Европейския парламент и на Съвета от 14 април 2003 г. относно конкретни изисквания за устойчивост на пътнически ро-ро кораби предвижда, че Комисията се подпомага от КМБПЗК [6].(8) Съгласно член 7 от Регламент (ЕО) № 2099/2002, член 2, параграф 2 от този Регламент следва да бъде изменен, за да се включи посочване на влезли в сила нормативни актове на Общността след приемане на настоящия Регламент, които възлагат правомощия за изпълнение на КМБПЗК.(9) Мерките, предвидени за това в настоящия регламент са в съответствие със становището на Комитета за морска безопасност,ПРИЕ НАСТОЯЩИЯ РЕГЛАМЕНТ:Член 1Към член 2, параграф 2 от Регламент (ЕО) № 2099/2002 се добавят следните букви:"п) Директива 2002/6/ЕО на Европейския парламент и на Съвета от 18 февруари 2002 г. относно формалностите за подаване на заявления за кораби, пристигащи и/или заминаващи в/от пристанища на държавите-членки на Общността [];р) Директива 2002/59/ЕО на Европейския парламент и на Съвета от 27 юни 2002 г. относно създаване в рамките на Общността на информационна система и за мониторинг на корабния трафик, и за отмяна на Директива 93/75/ЕИО на Съвета [];с) Регламент (ЕО) № 782/2003 на Европейския парламент и на Съвета от 14 април 2003 г. относно забраната на органотични съединения на кораби [];т) Директива 2003/25/ЕО на Европейския парламент и на Съвета от 14 април 2003 г. относно конкретни изисквания за устойчивост на пътнически ро-ро кораби [].Член 2Настоящият регламент влиза в сила след публикуването му в Официален вестник на Европейския съюз.Настоящият регламент е задължителен в своята цялост и се прилага пряко във всички държави-членки.Съставено в Брюксел на 5 март 2004 година.За КомисиятаLoyola De PalacioЗаместник-председател[1] ОВ L 324, 29.11.2002 г.,стр. 1.[2] ОВ L 67, 9.3.2002 г., стр. 31.[3] ОВ L 247, 5.10.1993 г., стр. 19.[4] ОВ L 208, 5.8.2002 г., стр. 10.[5] ОВ L 115, 9.5.2003 г., стр. 1.[6] ОВ L 123, 17.5.2003 г., стр. 22.[] ОВ L 67, 9.3.2002 г., стр. 31.[] ОВ L 208, 5.8.2002 г., стр. 10.[] ОВ L 115, 9.5.2003 г., стр. 1.[] ОВ L 123, 17.5.2003 г., стр. 22."--------------------------------------------------